hotchpotch/miracl-hf-unified huggingface dataset:
সোয়াহিলি ভাষা
সোয়াহিলি ভাষা ("কিসুয়াহিলি" অর্থাৎ "সুয়াহিলি ভাষা") আফ্রিকার সোয়াহিলি জাতির ("উয়াসোয়াহিলি") লোকদের মুখের ভাষা। সোয়াহিলি জাতির লোকেরা দক্ষিণ সোমালিয়া থেকে উত্তর মোজাম্বিক পর্যন্ত ভারত মহাসাগরের উপকূলে একটি দীর্ঘ এলাকা জুড়ে বাস করে। যদিও সোয়াহিলি মাত্র ৫০ লক্ষ থেকে ১ কোটি লোকের মাতৃভাষা, এটি পূর্বাঞ্চলীয় আফ্রিকা ও গণতান্ত্রিক কঙ্গো প্রজাতন্ত্রের একটি আন্তর্জাতিক ভাষা। এটি চারটি দেশের জাতীয় বা সরকারী ভাষা এবং আফ্রিকান ইউনিয়নের দাপ্তরিক ভাষাগুলির মধ্যে একমাত্র আফ্রিকান ভাষা।
রোমানি ভাষা
রোমানি ভাষা বা জিপসি ভাষা রোমানি ও সিন্টি জাতির লোকদের মুখের ভাষা। এটি একটি ইন্দো-আর্য ভাষা, অর্থাৎ এর উৎপত্তিস্থল ভারতীয় উপমহাদেশ।
নিচে একটি তালিকা দেওয়া হলো, যাতে সেই সব দেশের নাম ও সেখানে বসবাসকারি রোমানী ভাষাভাষী জনসংখ্যা সম্বন্ধিত তথ্য দেওয়া হলো।
নরওয়েজীয় ভাষা
নরওয়েজীয় ভাষা (নরওয়েজীয় ভাষায়: Norsk"নশ্‌ক্‌") ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।
পাথরের চাঙড়ে খোদাইকৃত লিপি যাচাই করে দেখা গেছে খ্রিস্টীয় ৯ম-১০ম শতকের দিকে নরওয়েজীয় ভাষা ডেনীয় ও সুয়েডীয় ভাষা থেকে আলাদা হতে শুরু করে। তবে ১৩৯৭ থেকে ১৮১৪ পর্যন্ত নরওয়ে ডেনমার্কের সাথে একীভূত ছিল, এবং এ সময় নরওয়ের শিক্ষিত জনগোষ্ঠীর ভাষা ছিল ডেনীয়। ১৮১৪ সালে নরওয়ে ডেনমার্ক থেকে স্বাধীনতা লাভ করলে একটি স্বাধীন সাহিত্যিক নরওয়েজীয় ভাষা সৃষ্টির প্রয়াস নেয়া হয়। এই সংস্কারকাজে নরওয়ের অভিজাত শ্রেণীর ডেনীয় ভাষার পরিবর্তন সাধন করা এবং নরওয়ের সাধারণ জনগণের মুখের ভাষার প্রমিতকরণ করা---এই দুই উপায়-ই অনুসরণ করা হয়।
নরওয়েজীয় নরওয়ের সরকারি ভাষা। এছাড়া মার্কিন যুক্তরাষ্ট্র, কানাডা ও সুইডেনেও এ ভাষা প্রচলিত। সব মিলিয়ে বিশ্বে নরওয়েজীয় ভাষাভাষীর সংখ্যা প্রায় অর্ধকোটি।
তিব্বতি ভাষাসমূহ
তিব্বতি ভাষাসমূহ (তিব্বতি : བོད་སྐད་ ) ভারতীয় উপমহাদেশের উত্তরে, মধ্য এশিয়ার পূর্বভাগে তিব্বতি জাতির লোকদের বিভিন্ন মুখের ভাষার সাধারণ নাম। এগুলি চীনা-তিব্বতি ভাষাপরিবারের সদস্য। পৃথিবীতে ৬০ লক্ষেরও বেশি তিব্বতি ভাষাভাষী মানুষ আছেন।
কাশ্মীরি ভাষা
কাশ্মীরি ভাষা ভারতে প্রচলিত একটি ভাষা। ভাষাটি ইন্দো-ইউরোপীয় ভাষা পরিবারের ইন্দো-ইরানীয় শাখার দার্দীয় দলের একটি ভাষা। এতে প্রায় ৫০ লক্ষ লোক কথা বলেন।
স্কট্‌স ভাষা
স্কট্‌স (Scots) পরিভাষাটি দিয়ে স্কটল্যান্ডে প্রচলিত "Doric", "Lallans" এবং "Scotch" নামের উপভাষাগুলিকে একত্রে বোঝানো হয়। নিম্নভূমি স্কটল্যান্ড ও উত্তর আইল্‌সে প্রচলিত সনাতন জার্মানীয় ভাষাটিই স্কট্‌স ভাষা। স্কটল্যান্ডে যে তিনটি প্রধান ভাষা প্রচলিত, তার মধ্যে স্কট্‌স ভাষা একটি; অপর দুইটি হল স্কটীয় ইংরেজি এবং স্কট্‌স গেলিক ভাষা।
জার্মানভাষী অ্যাঙ্গল্‌স জাতির লোকেরা খ্রিস্টীয় ৫ম শতকে ব্রিটিশ দ্বীপপুঞ্জে অভিবাসন শুরু করে। তারা ইংরেজি ভাষার যে প্রাচীন রূপটিতে কথা বলত, তার নাম ছিল অ্যাংলো-স্যাক্সন ভাষা। তারা ৭ম শতকের দিকে বর্তমান স্কটল্যান্ডের দক্ষিণ-পূর্ব অংশে অ্যাংলো-স্যাক্সন ভাষাটি নিয়ে আসে। বর্তমান স্কট্‌স ভাষাটি এই অ্যাংলো-সাক্সনেরই বিবর্তিত একটি রূপ। একই অ্যাংলো-স্যাক্সন থেকে পরবর্তীতে ইংরেজি ভাষারও উদ্ভব হয়েছিল।
বর্তমানে ভাষাটি একটি কথ্য ভাষা হিসেবে প্রচলিত। স্কটিশ জাতির লোকেরা কথা বলার সময় স্কট্‌স ভাষা ও ইংরেজি ভাষার একটি মিশ্রণ ব্যবহার করে। অধুনা স্কট্‌স ভাষাতে এক ধরনের নবজাগরণ ঘটেছে এবং ভাষাটিতে প্রচুর সাহিত্য রচিত হচ্ছে।
আইসল্যান্ডীয় ভাষা
আইসল্যান্ডীয় ভাষা (আইসল্যান্ডীয় ভাষায়: íslenska "ঈস্‌লেন্‌স্কা") আইসল্যান্ডের মানুষের ভাষা। এটি ইন্দো-ইউরোপীয় ভাষাপরিবারের জার্মানীয় উপ-পরিবারের উত্তর জার্মানীয় শাখা তথা স্ক্যান্ডিনেভীয় শাখার সদস্য ভাষা (অন্যান্য সদস্যের মধ্যে আছে নরওয়েজীয় ও ফারোয়েজীয় ভাষা)। ফারোওয়েজীয় ভাষা এর নিকটতম প্রতিবেশী ভাষা, যদিও এরা পরস্পর বোধগম্য নয়। আইসল্যান্ডের প্রায় ৩ লক্ষ লোক আইসল্যান্ডীয় ভাষায় কথা বলেন। এছাড়া কানাডা ও মার্কিন যুক্তরাষ্ট্রেও আইসল্যান্ডীয় ভাষাভাষীর দেখা মেলে।
৮৭৪ খ্রিস্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিস্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিস্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।
১০০০ অব্দের দিকে খ্রিস্টধর্মের আগমনের সাথে সাথে আইসল্যান্ডীয় ভাষা লিখতে রোমান লিপির প্রবর্তন হয়। তবে কিছু পুরনো বর্ণ যেমন ð, þ, æ এবং ö রক্ষা করা হয়। এছাড়া স্বরবর্ণগুলিতে ঝোঁক চিহ্ন বসতে পারে (á, é, í, ó, ú, এবং ý)। ১৫৪০ সালে নতুন টেস্টামেন্টের অনুবাদের মধ্য দিয়ে আধুনিক আইসল্যান্ডীয় ভাষার সূচনা হলেও অন্যান্য স্ক্যান্ডিনেভীয় ভাষার তুলনায় এটিতে বিভক্তির পরিমাণ অনেক বেশি। ব্যাকরণ, শব্দভাণ্ডার ও লিখন পদ্ধতি, সব দিক থেকেই আইসল্যান্ডীয় ভাষা স্ক্যান্ডিনেভীয় ভাষাগুলির মধ্যে সবচেয়ে রক্ষণশীল। আইসল্যান্ডীয় ভাষাতে বিশেষ্য, বিশেষণ ও সর্বনামের তিনটি ব্যাকরণিক লিঙ্গ (পুং, স্ত্রী ও ক্লীব) এবং চারটি কারক (কর্তা, কর্ম, সম্প্রদান ও সম্বন্ধ) আছে। ক্রিয়াগুলির তিনটি পুরুষ হয়। তবে আধুনিক আইসল্যান্ডীয় ভাষার উচ্চারণ প্রাচীন নর্স ভাষা থেকে অনেক আলাদা। অতীতে আইসল্যান্ডীয় ভাষা কেল্টীয়, ডেনীয়, লাতিন ও রোমান্স ভাষা থেকে ঋণ নিলেও ১৮শ শতকে একটি বিশুদ্ধতাবাদী আন্দোলনের পরিণামে নতুন ভাষাতাত্ত্বিক আইন প্রণীত হয়, যাতে বিদেশী শব্দের সরাসরি ঋণগ্রহণে বাধার সৃষ্টি করা হয়। তাই আন্তর্জাতিক পরিমণ্ডলে ব্যবহৃত বৈজ্ঞানিক, প্রযুক্তিগত ও বিমূর্ত ধারণাগত পরিভাষাগুলির পরিবর্তে আইসল্যান্ডীয় ভাষার নিজস্ব শব্দ থেকে তৈরি সমাসবদ্ধ শব্দ দিয়ে কাজ চালানো হয়। এর বাইরেও প্রাচীন শব্দ নতুন করে ব্যবহার করা হয় এবং নিজস্ব শব্দমূলের সাহায্যে নতুন শব্দও উদ্ভাবন করা হয়।
বমি
বমি (সংস্কৃতে বমন, ইংরাজী Vomiting, emesis) হল পাকস্থলীর মধ্যের পরিপাক-রত খাদ্যসমূহ (কঠিন বা তরল) অনৈচ্ছিকভাবে সজোরে মুখ দিয়ে বাইরে নিক্ষেপ করা। বাচ্চারা খাবার পছন্দ না হলে গলা থেকে যখন "তুলে দেয়", তা বমি নয়, উগরে দেওয়া (উদ্গার, regurgitation)। গ্যাসীয় পদার্থ উঠে এলে তাকেও বমি বলে না, তাকে বলে ঢেঁকুর বা বায়ু-উদ্গার (Belching, burping, eructation)।
গবাদি পশুর রোমন্থন (জাবর কাটা, rumination) অনেকটা বমির মত হলেও তার ঐচ্ছিক নিয়ন্ত্রণ সম্ভব (এবং তা শরীরস্থানগতভাবে উদ্গার কারণ এদের জটিল চতুঃপ্রকোষ্ঠ "পাকস্থলীর" প্রথম তিনটি অংশ আদতে পরিবর্তিত ইসোফেগাস/ অন্ননালী) তাই জাবর কাটাকে বমি বলেনা। গবাদি পশু ছাড়াও আরো অনেক স্তন্যপায়ী (যেমন ক্যাঙ্গারু) খাবার দ্বিতীয়বার চিবায় যাকে merycism বলে ।
বমি পাকস্থলি থেকে মস্তিষ্ক নানা উৎসজাত কারণে হতেপারে। মানসিক কারণে বমি অযাচিতভাবে হতে পারে বা কিছু পরিস্থিতিতে বমি উদ্রেককারী পদার্থ খেয়ে বা গলায় আঙুল ভরে কেউ যেচে বমির চেষ্টা করে (উদাঃ "Bulimia nervosa" মানসিক রোগ)। বিষপানের প্রাথমিক চিকিৎসাতেও বমি করানো হতে পারে।
বমির আগে বমিভাব (Nausea) হয়। কিন্তু বমিভাব হলেই বমি হবে এমন কোন কথা নেই।
খুব বমি বা বমি ভাব ওষুধ দিয়ে বন্ধ করা সম্ভব। তবে বমির কারণ পরিষ্কার না হলে ডাক্তার না দেখিয়ে ওষুধ দিয়ে বন্ধ করা ঠিক নয়। বেশী পরিমাণ তরল বমিতে বেরিয়ে গেলে শরীরে জলাভাব হতে পারে তাই ইন্ট্রাভেনাস ফ্লুয়িড (শিরা দেবার তরল পদার্থ) দিতে হতে পারে।
প্রধান ধর্মাবলম্বী গোষ্ঠীসমূহ
প্রধান ধর্ম হিসেবে কিছু ধর্মকে অন্যান্য ধর্ম থেকে আলাদা করার সর্বজনীন কোনো উপায় নেই, সাধারণত সকল বিশ্বাসীর নিকট তাঁর নিজের বিশ্বাসই 'প্রধান'হিসেবে পরিগণিত হয় । তথাপি - ধর্মাবলম্বীদের সংখ্যা এবং ধর্ম নিয়ে পন্ডিতদের দেওয়া সংজ্ঞার ভিত্তিতে এ ধরনের পার্থক্য করতে দেখা যায়।
কোনো ধর্ম বা ধর্মাবলম্বী গোষ্ঠী সুনির্দিষ্টভাবে নির্ধারণ করাও কঠিন একটি কাজ। অনেক ধর্মের রয়েছে নানা ফেরকা এবং পারস্পরিক সংশ্লিষ্টতা। যেমন, ধর্মের তালিকায় খ্রিস্ট ধর্ম-উদ্ভূত বিভিন্ন ফেরকার কোনটি আলাদা ধর্ম হিসেবে ধরা হবে আর কোনটি খ্রিস্ট ধর্মে অন্তর্ভুক্ত হবে সে বিষয় একমত হওয়া সহজ নয়। একইভাবে, আহ্‌মাদিয়ারা নিজেদের মুসলিম মনে করলেও অনেক ইসলামি ধর্মীয় ও রাজনৈতিক গোষ্ঠী তাদের ভিন্ন ধর্মানুসারী বলে দাবী করেন - এমতাবস্থায় আহ্‌মাদিয়াদের মুসলিম ধরা হবে কিনা সে বিষয়ও বিতর্ক থেকে যায়।
প্রধান ধর্ম নির্ধারণের সবচেয়ে প্রচলিত উপায় হল ধর্মানুসারীদের সংখ্যার ভিত্তিতে তা নির্ধারণ। তবে এই সংখ্যা-উপাত্তও সবসময় যথেষ্ট যাচাই বা নির্ভরযোগ্য নয়। সাধারণত কোনো দেশের আদমশুমারি থেকে এই উপাত্ত সংগ্রহ করা হয়। যুক্তরাষ্ট্র, বা ফ্রান্সের মত যেসব দেশে আদমশুমারিতে ব্যক্তির ধর্মীয় বিশ্বাস সংক্রান্ত তথ্য থাকে না, সেখানে জরিপের মাধ্যমে তথ্য সংগ্রহ করা হয়। এই উপাত্তের নির্ভরযোগ্যতার পেছনে অন্তরায়সমূহ হল - সকল আদমশুমারি বা জরিপে একই ধরনের প্রশ্ন করে ব্যক্তির বিশ্বাস সংক্রান্ত তথ্য না নেয়া, ধর্মের পরিধি বা সংজ্ঞা নিয়ে সর্বত্র একই মত না থাকা, জরিপকারী সংস্থার পক্ষপাত ও দৃষ্টিভঙ্গি। তারপরেও এই উপাত্তের সমাহার মোটা দাগে পৃথিবীর বৃহত্তম ধর্মাবলম্বী গোষ্ঠীগুলোকে সনাক্ত করে।
অনুসারীর সংখ্যার ভিত্তিতে বিভিন্ন বিশ্বাসের তালিকা নিম্নে দেয়া হল। এখানে এমন বিশ্বাসী গোষ্ঠীও অন্তর্ভুক্ত করা হয়েছে, যাদের বিশ্বাস সার্বিকভাবে কোনো ধর্ম গঠন করে না, আবার তারা অন্য কোনো সংঘবদ্ধ ধর্মীয় গোষ্ঠীরও অন্তর্গত নন।
ফালুন গং ব্যতীত অন্যান্য ধর্মাবলম্বী-সংখ্যার উপাত্ত নেয়া হয়েছে Adherents.com এই পাতার ২০০৫ সংস্করণ হতে। বিভিন্ন উৎস হতে সকল উপাত্ত নিয়ে এই তালিকা সংকলনে যে পদ্ধতি গ্রহণ করা হয়েছে, তা বিস্তারিত জানতে Adherents.com-এর ব্যাখ্যা দেখুন।
* ফালুন গং-এর উপাত্তটি গণপ্রজাতন্ত্রী চীনের ১৯৯৯ সালের উপাত্ত হতে পাওয়া; ২০০৪ সাল নাগাদ তাদের নেতৃত্ব অনুসারীর সংখ্যা ১০ কোটি বলে দাবী করেছেন।
** adherents.com এ জুচে-কে আলাদা ধর্ম হিসেবে দেখানো হলেও প্রাতিষ্ঠানিকভাবে এই মতবাদ কোনো ধর্মীয় বিশ্বাস প্রচার করে না এবং ইহবাদী বৈশিষ্ট্যসম্পন্ন বিধায় এটিকে ধর্মীয় নয় এমন মতবাদের শ্রেণীতে রাখা হল।
খ্রিস্টান সায়েন্স মনিটর ধর্মগুলোর অনুক্রম নির্ধারণের ক্ষেত্রে কেবল সুসংগঠিত ধর্মসমূহ বিবেচনায় এনেছে। এখানে পত্রপত্রিকায় প্রকাশিত একটি তালিকা উল্লেখিত হল। ১৯৯৮ সালে পত্রিকায় "Top 10 Organized Religions in the World" নামে বিশ্বের সর্ববৃহৎ ১০ টি ধর্মের তালিকা প্রকাশিত হয়:
*১ অনুসারী সংখ্যা Adherents.com, থেকে নেয়া। ২০০৫ সালের তথ্য অনুসারে।
*২ কেবল বামের দুইটি কলাম খ্রিস্টান সায়েন্স মনিটর থেকে নেয়া হয়েছে। বাকি তথ্যগুলো এই নিবন্ধের জন্য সংগৃহীত।
*৩ ভৌগোলিক তথ্যসমূহ এনসাইক্লোপিডিয়া ব্রিটানিকা বিশ্বকোষের ককটি টেবিল থেকে নয়া হয়েছে। Worldwide Adherents of All Religions by Six Continental Areas, ২০০২ সালের তথ্য মতে।
*৪ "World Christian Encyclopedia"-এর ধর্ম পাতার অনুসারী সংখ্যার বিন্যাস অনুসারে করা হয়েছে, David A. Barrett, 2001, p. 4.
লে কাত্র্ সঁ কু
লে কাত্র্ সঁ কু () ১৯৫৯ সালে মুক্তিপ্রাপ্ত ফরাসি চলচ্চিত্র। ফ্রঁসোয়া ত্রুফো পরিচালিত এই চলচ্চিত্রটি নুভেল ভাগ তথা ফরাসি চলচ্চিত্রের নবকল্লোল আন্দোলনের সংজ্ঞা নির্ধারণকারী হিসেবে পরিচিত। এই আন্দোলনের বৈশিষ্ট্যময় অনেক কিছুই এতে পাওয়া যায়। "অঁতোয়ান দোয়ানেল" নামের প্যারিসের এক কিশোরকে কেন্দ্র করে এর কাহিনী আবর্তিত হয়েছে। অঁতোয়ানের শিক্ষক ও অভিভাবক তাকে ঝামেলা সৃষ্টিকারক বলে মনে করে। ফ্রঁসোয়া ত্রুফোর নিজের জীবনের অনুকরণে এটি নির্মিত হয়েছে যদিও জীবনীর সাথে কিছু কাল্পনিক উপাদানও ছিল। উল্লেখ্য, এটি ত্রুফোর প্রথম পূর্ণদৈর্ঘ্য চলচ্চিত্র।
ত্রুফো ও তাঁর এক বন্ধুর জীবনে ঘটে যাওয়া কিছু ঘটনা এই চলচ্চিত্রে উঠে এসেছে। ফরাসি চলচ্চিত্রের ইতিহাস সম্বন্ধে ত্রুফোর ব্যক্তিগত অনুভূতিও এতে প্রকাশিত হয়েছে। ছবিটির একটি দৃশ্য জঁ ভিগো-র "জেরো দ্য কোঁদুইত" ("Zéro de conduite") ছবি থেকে হুবহু অনুকরণ করা হয়েছে। ত্রুফো ছবিটি অঁদ্রে বাজাঁ-কে উৎসর্গ করেছেন। বাজাঁ ছিলেন ত্রুফোর আদর্শিক পিতা। ছবির দৃশ্যায়ন শুরু হওয়ার কিছুদিন আগে তিনি মৃত্যুবরণ করেন।
চরিত্র নিয়ে নিবিড় অধ্যয়নের পাশাপাশি এতে ফ্রান্সে কিশোরদের প্রতি অবিচারের চিত্রটিও ফুটে উঠেছে। এর অনেকটা জুড়ে আছে কিশোর অপরাধীদের বিচার।চলচ্চিত্রটি বিপুল প্রশংসিত হয়েছিল এবং অনেকগুলো পুরস্কার অর্জন করেছিল। এর মধ্য উল্লেখযোগ্য হচ্ছে:
ত্রুফো অঁতোয়ান দোয়ানেলের জীবন নিয়ে আরও চারটি ছবি নির্মাণ করেছেন যার সবগুলোতেই অঁতোয়ান চরিত্রে অভিনয় করেছেন লেও। এগুলো অঁতোয়ানের পরবর্তী জীবনের বিভিন্ন ধাপ নিয়ে করা। যেমন, "অঁতোয়ান এ কোলেত" ছবিতে অঁতোয়ান কোলেত নামের এক মেয়ের প্রেমে পড়ে, যা ছিল তার প্রথম প্রেম। ১৯৬২ সালের "লাভ অ্যাট টুয়েন্টি" নামক চলচ্চিত্র সংগ্রহে ত্রুফোর এই ছবিটি স্থান পেয়েছিল। "বেজে ভোলে" ছবিতে অঁতোয়ান ক্রিস্তিন দার্‌বোঁ-র প্রেমে পড়ে। "দোমিসিল কোঁজুগাল" ছবিতে অঁতোয়ান ক্রিস্তিন-কে বিয়ে করে। কিন্তু "লামুর অঁ ফুইত" ছবিতে আবার তাদের বিবাহ-বিচ্ছেদ হয়ে যায়।
অত্তো এ মেজ্জো
অত্তো এ মেজ্জো (, বাংলা: "সাড়ে আট") ফেদেরিকো ফেল্লিনির রচনা এবং পরিচালনায় নির্মিত একটি ইতালীয় চলচ্চিত্র। এটি ১৯৬৩ সালে মুক্তি পায়। সমালোচক এবং দর্শকেরা বেশ নিয়মিতই এটিকে এখন পর্যন্ত নির্মিত অন্যতম সেরা চলচ্চিত্র হিসেবে আখ্যায়িত করেন। চলচ্চিত্র সংস্থা এবং শিক্ষাঙ্গণ কর্তৃক প্রণীত সর্বকালের সেরা দশ সিনেমার সকল তালিকাতেই একে থাকতে দেখা যায়। সম্প্রতি ব্রিটিশ ফিল্ম ইনস্টিটিউট চলচ্চিত্র পরিচালকদের ভোটাভুটির মাধ্যমে তৈরি করা সর্বকালের সেরা চলচ্চিত্রের তালিকায় এটি ৩য় স্থান অধিকার করেছে। প্রভাবশালী এবং সৃজনশীল চিত্রগ্রাহক জিয়ানি দি ভেনান্‌জো সাদা-কালোতে এর চিত্র গ্রহণ করেছেন। ছবিটির সুর এবং সঙ্গীত পরিচালনা করেছেন নিনো রোতা।
চলচ্চিত্র নির্মাণ নিয়ে নির্মিত সর্বকালের অন্যতম সেরা সিনেমা ফেদেরিকো ফেলিনির অত্তো এ মেজ্জো। একজন চলচ্চিত্র পরিচালকের ব্যক্তিগত সংকট সিনেমাতে মহাকাব্যিক রূপ নিয়েছে। গুইদো আন্‌সেল্‌মি একজন পরিচালক যার চলচ্চিত্র এবং ব্যক্তিগত জীবন চোখের সামনে নস্যাৎ হয়ে যাচ্ছে। সিনেমার প্রাথমিক "ওয়ার্কিং নাম" ছিল "লা বেল্লা কনফুসিওন" (সুন্দর বিভ্রান্তি)। সিনেমাটি আসলেই জীবনের একটি বিভ্রান্তিকর অবস্থাকে ফুটিয়ে তুলেছে যেখানে আছে: একটি ঝিকিমিকি স্বপ্ন, একটি সার্কাস এবং একটি জাদুকরী অভিনয়।
আগির্‌রে, ডের ৎসর্ন গটেস
আগির্‌রে, ডের ৎসর্ন গটেস () ১৯৭২ সালে মুক্তিপ্রাপ্ত জার্মান স্বাধীন চলচ্চিত্র। পরিচালনা করেছেন ভের্নার হের্‌ৎসগ, নাম চরিত্রে অভিনয় করেছেন জার্মান অভিনেতা ক্লাউস কিন্‌স্কি। সাউন্ডট্র্যাক তৈরি করেছে জার্মানির প্রোগ্রেসিভ ব্যান্ড "পোপল ফু‌"। ১৯৭৭ সালে ছবিটি যুক্তরাষ্ট্রে ব্যাপকভাবে মুক্তি পায়। এটা হের্‌ৎসগের সবচেয়ে জনপ্রিয় চলচ্চিত্রগুলির মধ্যে অন্যতম।
অপরাজিত (চলচ্চিত্র)
অপরাজিত অপু ত্রয়ীর দ্বিতীয় চলচ্চিত্র। এটি ১৯৫৭ সালে সত্যজিৎ রায়ের নির্দেশনায় মুক্তি পায়। এই চলচ্চিত্রটি বিভূতিভূষণ বন্দ্যোপাধ্যায় রচিত পথের পাঁচালী উপন্যাসের শেষ এক-পঞ্চমাংশ এবং অপরাজিত উপন্যাসের প্রারম্ভিক এক-তৃতীয়াংশের ওপর ভিত্তি করে তৈরি করা হয়েছে। ছবিতে অপুর শৈশব থেকে কৈশোরে পদার্পণ এবং কলকাতায় কলেজে পড়ার সময়কার গল্প তুলে ধরা হয়েছে। ছবিটি ১১টি আন্তর্জাতিক পুরস্কার জয় করে, যার মধ্যে আছে ভেনিস চলচ্চিত্র উৎসবের স্বর্ণ সিংহ পুরস্কার।
বঁদ আ পার্ত
বঁদ আ পার () জঁ লুক গদার পরিচালিত একটি ফরাসি চলচ্চিত্র। এটি ১৯৬৪ সালে ফ্রান্সে মুক্তি পায়।
ফ্রিমেসন্‌স
মেসন্‌সদের তালিকা সমৃদ্ধ ওয়েবসাইট
ব্লেড রানার
ব্লেড রানার ১৯৮২ সালে মুক্তিপ্রাপ্ত একটি মার্কিন চলচ্চিত্র। বৈজ্ঞানিক কল্পকাহিনীভিত্তিক এই চলচ্চিত্রটি পরিচালনা করেন রিডলি স্কট। এই চলচ্চিত্রের চিত্রনাট্যের রচয়িতা হ্যাম্পটন ফ্যাঞ্চার ও ডেভিড পিপলস - তাঁরা ফিলিপ কে ডিক রচিত কল্পকাহিনী "ডু অ্যান্ড্রয়েডস ড্রিম অফ ইলেক্ট্রিক শিপ" নামের উপন্যাসের ভিত্তিতে এই চিত্রনাট্য রচনা করেন।
ইলুমিনাতি
দ্য ইলিউমিনাটি একটি গুপ্ত সংগঠন। ১৭৭৬ সালের ১ মে ব্যাভারিয়া তে অ্যাডাম ওয়েইশপ্ট এই সংগঠন টি প্রতিষ্ঠা করেন। ইলুমিনাতি শব্দের অর্থ "যারা কোনো বিষয়ে বিশেষ ভাবে আলোকিত বা জ্ঞানার্জনের দাবী করে" অথবা "বিজ্ঞান বিষয়ে বিশেষ জ্ঞান সম্পন্ন কোনো দল"।
অ্যাডাম ওয়েইশপ্ট একজন জেসুইট ছিলেন । পরে ব্যাভারিয়ার ইংগোল্‌স্‌তাদ বিশ্ববিদ্যালয়ে খ্রিষ্টান ধর্মীয় বিষয়ে শিক্ষক হিসেবে যোগ দেন। কিন্তু পরবর্তীকালে তার হাতেই গড়ে উঠে এই ইলুমিনাতি। অনেকেই ধারণা করে থাকে যে ইলুমিনাতি এর সৃষ্টির পিছনে মূল ভূমিকা পালন করেছে ফ্রিম্যাসন্স রা। ক্যাথলিক খ্রিষ্টান দের চোখে 
ইলুমিনাতিরা ষড়যন্ত্রকারী হিসেবে পরিগণিত হয়। অনেকের মতে এরা নতুন বিশ্ব ব্যাবস্থা গড়ে তোলার নীল নকশা নিয়ে কাজ করে যাচ্ছে।ড্যান ব্রাউন রচিত এঞ্জেল্‌স অ্যান্ড ডিমন্‌স উপন্যাস প্রকাশের ফলে এই সংগঠনটি আধুনিক কালে আবার আলোচনার কেন্দ্র বিন্দুতে পরিণত হয়।
ইলুমিনাতি প্রতিষ্ঠিত হয় ১ মে,১৭৭৬ সালে ,ইঙ্গলস্তাদত(উচ্চ বাভারিয়া) এ। এটি প্রতিষ্ঠা করেন খ্রিস্ট ধর্মে দীক্ষিত অ্যাডাম ওয়েইশাপুত,যিনি ছিলেন ইঙ্গলস্তাদত বিশ্ববিদ্যালয় এর "ক্যাথলিক গির্জা আইন" বিভাগের প্রথম লে(কোন নির্দিষ্ট বিষয়ে বিশেষজ্ঞ নন) অধ্যাপক , সংগঠনটি সাজানোর মাধ্যমে।এর সর্বপ্রথম সদস্য ৫ জন।
ইলুমিনাতির সঠিক উদ্ভব কারণ এখনো বিশ্লেষকদের কাছে পরিষ্কার নয়। নতুন পৃথিবী গড়া তাদের মূল লক্ষ্য হলেও আপাতদৃষ্টিতে তারা ধর্মীয় কুসংস্কারাচ্ছান্ন সমাজের বিরুদ্ধে গুপ্তভাবে যথেষ্ট সোচ্চার। বিশেষভাবে ধারণা করা হয় মধ্যপ্রাচ্য এবং এশিয়ার ধর্মীয় নৈতিক স্খলন গুলো এদের দ্বারাই প্রকাশ্যে আসে। ধারণা করা হয় এই ঘটনাগুলির সূত্রপাত থেকে ঘটনাপ্রবাহে জনসম্মুখে আসা- সকল ক্ষেত্রেই অদৃশ্যভাবে ভূমিকা পালন করে।
যেমন ধরা যাক হিন্দুধর্মের একটি বিলুপ্ত কুসংস্কার হল সতীদাহ প্রথা। এই একবিংশ শতাব্দীতেও এমন কোন ঘটনা হয়ত ঘটবে তাও আবার ওই ধর্মের কোন এক পুরোহিতের(PRIEST) দ্বারা। এই সম্পূর্ণ ঘটনা এবং এর বিরুদ্ধে জনমত উথ্বাপনে এদের প্ররোচনাকে অনেকেই কলকাঠি হিসেবে ধারণা করেন। কিছু বিশেষজ্ঞ এরকম সংগঠনকে এবং এদের কার্যক্রমকে কাল্পনিক মনে করেন।
নতুন করে বর্তমান সময়ে এটি আবার আলোচিত হতে শুরু করেছে। মানুষ মনে করে থাকে ইলুমিনাতি সদস্যরা পৃথিবী নিয়ন্ত্রণ করে।
এর কোনো সঠিক তথ্য পাওয়া যায়নি। (MTK)
বনি অ্যান্ড ক্লাইড (চলচ্চিত্র)
বনি অ্যান্ড ক্লাইড আর্থার পেন পরিচালিত ১৯৬৭ সালের অপরাধমূলক জীবনী চলচ্চিত্র। এতে ক্লাইড ব্যারোর ভূমিকায় অভিনয় করেছেন ওয়ারেন বিটি ও বনি পার্কার-এর ভূমিকায় অভিনয় করেছেন ফায়ে ডানাওয়ে। অন্যান্য চরিত্রে অভিনয় করেছেন মাইকেল জে. পোলার্ড, জিনি হেকম্যান, এস্তেলা পার্সনস প্রমুখ। ছবিটির চিত্রনাট্য লিখেছেন ডেভিড নিউম্যান ও রবার্ট বেন্টন।
ব্ল্যাঞ্চ ব্যারো চরিত্রে অভিনয়ের জন্য এস্তেলা পার্সনস শ্রেষ্ঠ পার্শ্ব অভিনেত্রীর জন্য একাডেমি পুরস্কার এবং এই ছবির চিত্রগ্রাহক বার্নেট গাফি শ্রেষ্ঠ চিত্রগ্রহণের জন্য একাডেমি পুরস্কার অর্জন করেন।
মহামন্দার সময়ে ক্লাইড ব্যারো বনি পার্কারের মায়ের গাড়ি চুরি করার সময় দুজনের সাক্ষাৎ হয়। বনি তার একগুঁয়ে হোটেল পরিচারিকার চাকরীতে বিরক্ত ছিল। ফলে সে ক্লাইডের সাথে তার অপরাধমূলক কাজে যোগ দেন। তারা কিছু কাজ বাগিয়ে নেয়, কিন্তু দুজনে নতুন হিসেবে খুব একটা সুবিধা করতে পারে না। কিন্তু ধীরে ধীরে তাদের অপরাধের মাত্রা বাড়তে থাকে এবং তারা দুজনে ফেরারী হয়ে যায়।একাডেমি পুরস্কার
কাসাব্লাঙ্কা (চলচ্চিত্র)
ক্যাসাব্লাঙ্কা ১৯৪২ সালে মুক্তিপ্রাপ্ত একটি মার্কিন চলচ্চিত্র। এতে অভিনয় করেছেন হামফ্রী বোগার্ট, ইনগ্রিড বার্গম্যান প্রমূখ। ছবিটিকে মার্কিন যুক্তরাষ্ট্রের অন্যতম জনপ্রিয় চলচ্চিত্র হিসাবে গণ্য করা হয়।এটি পরিচালনা করেছেন মাইকেল কার্টিজ।
দ্বিতীয় বিশ্বযুদ্ধের প্রেক্ষাপটে মরোক্কোর ক্যাসাব্লাঙ্কা শহরে গড়ে উঠেছে এই চলচ্চিত্রের কাহিনী।
স্ট্রিমিং অডিও
বিড়াল
বিড়াল ("Felis catus", syn. "Felis silvestris catus", literally "বনভূমির বিড়াল"), শ্বাপদ বর্গের অন্তর্গত মাংসাশী স্তন্যপায়ী ক্ষুদ্র পশমযুক্ত প্রাণী। 
বাঘ, সিংহের মতোন বড় বিড়াল এবং অন্যান্য ফেলিডি ও ফেলিনাই থেকে পার্থক্য করতে প্রায়শই এদেরকে গৃহপালিত বিড়াল বলা হয়। পোষাপ্রাণী হিসেবে গৃহে পালিত বিড়ালদের গৃহের বিড়াল বলা হয়ে থাকে, অন্যদিকে বনে বাসকৃত বিড়ালদের বন্য বিড়াল বা বনবিড়াল বলা হয়। সাহচর্যের এবং শত্রু শিকারের দক্ষতার জন্যে প্রায়ই মানুষ এদেরকে প্রাধান্য দিয়ে থাকে। বিভিন্ন বিড়াল নিবন্ধনকারীর মাধ্যমে এযাবৎ সত্তরের অধিক স্বীকৃত বিড়ালের প্রজাতির সন্ধান পাওয়া যায়।
বিড়ালের শারীরস্থান অন্যান্য ফেলিডি প্রাণীর অনুরূপ দৃঢ় নমনীয় শরীর, তড়িৎ প্রতিক্রিয়াশীল, এদের তীক্ষ্ণ দাঁত এবং ক্ষুদ্র শিকার শিকারে পারদর্শী। শিকারী হিসেবে এরা ভোর এবং সন্ধ্যায় সবচেয়ে সক্রিয়। মানুষের কানের তুলনায় বিড়াল খুব তীক্ষ্ণ এবং খুব উচ্চ শব্দ কম্পাঙ্ক শুনতে পায়, যেমন ইঁদুর অথবা অন্যান্য ত্ষুদ্র প্রাণীর দ্বারা সৃষ্ট শব্দ। মানুষের তুলনায়, এরা অন্ধকারে ভাল দেখতে পায় (এমনকি সম্পূর্ণ অন্ধকার অবস্থায়ও), এবং এদের ভাল ঘ্রাণশক্তি রয়েছে, তবে এদের বর্ণের দৃশ্যমানতা দরিদ্র। বিড়াল, একক শিকারী হওয়া সত্ত্বেও, একটি সামাজিক প্রাণী। বিড়ালের যোগাযোগের মধ্যে কণ্ঠস্বরের ব্যবহার যেমন, মিয়াও, গরগর (প্যুর), কম্পনজাত (ট্রিল) শব্দ, হিস, গোঁ গোঁ শব্দ করা, এবং কণ্ঠ্যবর্ণের ব্যবহারের পামাপাশি বিড়ালের নির্দিষ্ট শরীরের ভাষা রয়েছে।; এছাড়াও বিড়াল নিজ প্রজাতির সাথে অপ্রকাশ্য এবং ফেরোমোন অনুভূতী দ্বারা যোগাযোগ করতে সক্ষম।
বিড়ালের উচ্চ প্রজনন হার রয়েছে। নিয়ন্ত্রিত প্রজননের অধীনে, এরা বংশবৃদ্ধি করতে পারে এবং নিবন্ধিত পোষা প্রাণী হিসেবে অনেকের বিড়াল প্রেমীর কাছে একটি শখ হিসাবে প্রদর্শিত হয়ে পারে। বন্য বিড়াল অনেক পাখি প্রজাতির বিলুপ্তিতে অবদান রেখেছে।
প্রাচীন মিশরে বিড়ালের পূজা করা হতো, সেখানে সাধারণত বিড়ালরা গৃহে পালন করা হতো বলে মনে করা হয়, কিন্তু প্রায় ৯,৫০০ বছর (৭৫০০ খ্রিস্টপূর্ব) পূর্বে নব্যপ্রস্তরযুগে বিড়াল গৃহপালিত প্রাণী হিসেবে পরিচিত হতে শুরু করে। গার্হস্থ্য বিড়াল নিকটতম পূর্ব বন্যবিড়াল প্রজাতীর থেকে অবতীর্ণ এবং প্রায় ৮,০০০ খ্রিস্টপূর্বাব্দে মধ্যপ্রাচ্যে প্রায় বিচ্ছিন্ন হয়েছিল। চিতা বিড়াল প্রায় ৫,৫০০ খ্রিস্টপূর্বাব্দে চীনে স্বাধীনভাবে গৃহপালিত ছিল, যদিও আংশিকভাবে গৃহপালিত বিড়ালদের এই লাইনটি বর্তমানে গৃহপালিত বিড়ালসংখ্যার মধ্যে কোনও ছাপ ফেলে না।
২০০৭ সালের হিসেবে, মার্কিন যুক্তরাষ্ট্রে মিঠাপানির মাছের পর বিড়াল দ্বিতীয় জনপ্রিয়তম পোষা প্রাণী। ২০১০ সালের হিসেবে, যুক্তরাজ্যে মাছ ও কুকুরের মালিকানাধীন প্রায় ৮০ লাখ মালিকানাধীনের মধ্যে বিড়াল তৃতীয় সর্বাধিক জনপ্রীয় প্রাণী হিসাবে বিবেচিত হয়েছিল।
গার্হস্থ্য বিড়াল নিকটবর্তী পূর্ব বন্যবিড়াল প্রজাতীর থেকে বিকশিত বলে মনে করা হয়, যাদের পরিসীমা মধ্য প্রাচ্যের বিস্তৃত অংশকে আফ্রিকার আটলান্টিক উপকূল পর্যন্ত বিস্তৃত করে। ৭০,০০০ থেকে ১০০,০০০ বছর পূর্বে এই প্রাণী তাদের জিনগত বংশধরকে বিকশিত করেছিল যা অবশেষে সমস্ত গৃহপালিত বিড়ালের পরিচিতি ঘটায়, যারা প্রায় ৮,০০০ খ্রিস্টপূর্বাব্দে মধ্য প্রাচ্যের কাছাকাছি নিরক্ষীয় পূর্ব বন্যবিড়াল থেকে বিচ্ছিন্ন হয়েছিল বলে ধারণা করা যায়।
সর্বপ্রথম কার্ল লিনিয়াস ১৭৫৮ সালে প্রকাশিত তার "সিস্টেমা নাটুরে"-এর ১০ম সংস্করণে "Felis catus" হিসেবে গার্হস্থ্য বিড়াল শ্রেণীবদ্ধ হয়েছিল।
গার্হস্থ্য বিড়াল যোগাযোগের জন্য বিভিন্ন কণ্ঠস্বরের ব্যবহার করে, যেমন গরগর (প্যুর), কম্পনজাত (ট্রিল) শব্দ, হিস, গোঁ-গোঁ শব্দ, এবং বিভিন্ন ধরনের মিয়াও শব্দ করা।
ইঁদুর
ইঁদুর "রাটাস" ("rattus") গণের একটি দন্তুর স্তন্যপায়ী প্রাণী।
এরা দৈর্ঘে ৪-৮ ইঞ্চি হয়। খুব দ্রুত চলাচল করে, মাটিতে গর্ত করে থাকে এবং জমির ফসল, ঘরের আসবাব, কাপড় প্রভৃতি কেটে নষ্ট করে।
সিটিজেন কেইন
সিটিজেন কেইন (ইংরেজি ভাষায়: Citizen Kane) অরসন ওয়েলস পরিচালিত একটি মার্কিন নাট্য চলচ্চিত্র যা ১৯৪১ সালে মুক্তি পেয়েছিল। আরকেও পিকচারসের অর্থায়নে নির্মীত এই সিনেমা ছিল ওয়েলসের করা প্রথম পূর্ণদৈর্ঘ্য চলচ্চিত্র। সাইট অ্যান্ড সাউন্ড সাময়িকী চলচ্চিত্র সমালোচকদের ভোটের মাধ্যমে সেরা চলচ্চিত্র নির্বাচন করে। গত পাঁচ বারই এই ভোটে সর্বকালের সেরা চলচ্চিত্র হিসেবে মনোনীত হয়েছে সিটিজেন কেইন। এটি মূলত উদ্ভাবনী চিত্রগ্রহন, সঙ্গীত এবং ন্যারেটিভ কাঠামোর জন্য প্রশংসিত।
সিনেমার কাহিনী আবর্তিত হয় চার্লস ফস্টার কেইন নামক একটি চরিত্রের জীবন ও কর্মকে কেন্দ্র করে। চরিত্রটি মার্কিন সংবাদপত্র মালিক ও ব্যবসায়ী উইলিয়াম ড়্যান্ডল্‌ফ হার্স্ট, শিকাগোর ধনকুবের স্যামুয়েল ইনসাল ও হ্যারল্ড ম্যাকরমিক এবং কিছুটা ওয়েলসের নিজের জীবনী অবলম্বনে নির্মীত। মুক্তি পাওয়ার পর হার্স্ট তার অধীনস্থ কোন পত্রিকায় এটি সম্বন্ধে কোন খবর প্রকাশ নিষিদ্ধ করে দিয়েছিল। কেইন প্রকাশনা বাণিজ্যে জীবন শুরু করেছিল আদর্শ ও সমাজের প্রতি দায়িত্ববোধ থেকে, কিন্তু ধীরে ধীরে সে কেবলমাত্র ক্ষমতার ধান্ধায় কাজ করতে শুরু করে। মৃত্যুর ঠিক পূর্ব মুহূর্তে কেইন "রোজবাড" শব্দটি উচ্চারণ করে। এরপর একজন সাংবাদিক এই শব্দ উচ্চারণের কারণ খুঁজে বের করার চেষ্টা করতে থাকে। এই নিউজরিল রিপোর্টারের গবেষণার মাধ্যমেই সিনেমাটি এগোয় এবং অধিকাংশ কাহিনী দেখানো হয় ফ্ল্যাশব্যাকের মাধ্যমে।
মার্কারি থিয়েটারে অত্যন্ত সফল ক্যারিয়ার এবং ১৯৩৮ সালে রেডিওতে বিতর্কিত "দ্য ওয়ার অফ দ্য ওয়ার্ল্ডস" সম্প্রচার করে পরিচিতিতে আসা ওয়েলসকে শীঘ্রই হলিউড সিনেমার দিকে নিয়ে আসার চেষ্টা শুরু করে। ১৯৩৯ সালেই তিনি আরকেও পিকচারসের সাথে একটি চুক্তি সই করেন। প্রথম সিনেমার জন্যই ওয়েলসকে স্টুডিও থেকে নিজের গল্প তৈরি, নিজস্ব অভিনেতা ও ক্রু ব্যবহার এবং ফাইনাল কাট নিজের মত করে তৈরির স্বাধীনতা দেয়া হয়েছিল, প্রথমবারের পরিচালকদের ক্ষেত্রে যেমনটি সাধারণত করা হয় না। প্রকল্প তৈরিতে দুইবার ব্যর্থ হওয়ার পর অবশেষে হারমান ম্যাংকিভিচকে নিয়ে তিনি সিটিজেন কেইনের চিত্রনাট্য লিখে ফেলেন। শুটিং চলে মূলত ১৯৪০ সালে এবং ১৯৪১ সালেই যুক্তরাষ্ট্র ছবিটি মুক্তি পেয়ে যায়।
সমালোচকদের প্রশংসা পেলেও সিটিজেন কেইন বক্স অফিস থেকে নিজের নির্মাণ ব্যয় পুষিয়ে নিতে ব্যর্থ হয়। মুক্তির কিছুদিন পর এর কথা সবাই ভুলে যায়। কিন্তু দ্বিতীয় বিশ্বযুদ্ধ শেষ হওয়ার পর ফরাসি চলচ্চিত্র সমালোচকরা সিনেমাটি দেখে ভূয়সী প্রশংসা করে। এরপর ১৯৫৬ সালে যুক্তরাষ্ট্রে পুনর্মুক্তির পর অত্যন্ত প্রশংসার সাথে এটি গৃহীত হয়। অনেক চলচ্চিত্র সমালোচক সিটিজেন কেইনকে এখন পর্যন্ত নির্মীত সেরা সিনেমা মনে করেন। এত প্রশংসা দেখে রজার ইবার্ট এক সময় সিদ্ধান্ত টেনে দিয়েছিলেন এইভাবে, "সুতরাং সূরাহা হয়ে গেছে যে সিটিজেন কেইন সর্বকালের সেরা চলচ্চিত্র"। সাইট অ্যান্ড সাউন্ডের নির্বাচনের পাশাপাশি অ্যামেরিকান ফিল্ম ইনস্টিটিউটের সেরা চলচ্চিত্রের তালিকাতেও এটি প্রথম স্থানে রয়েছে। ২০১১ সালের ১৩ই সেপ্টেম্বর ব্লু-রে ডিস্কে সিনেমাটি ছাড়া হয়েছে। মুক্তির ৭০ বছর পূর্তি উপলক্ষে এমনটি করা হয়।
সিটি লাইট্‌স
সিটি লাইটস (ইংরেজি: City Lights) হল ১৯৩১ সালে মুক্তিপ্রাপ্ত মার্কিন নির্বাক রোম্যান্টিক কমেডি চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। ছবিটি পরিবেশনা করেছে ইউনাইটেড আর্টিস্ট্‌স। এতে শ্রেষ্ঠাংশে অভিনয় করেন চার্লি চ্যাপলিন, ভার্জিনিয়া চেরিল এবং হ্যারি মেয়ার্স।
চ্যাপলিন ১৯২৮ সালে এই ছবির চিত্রনাট্য রচনা করার সময় সবাক চলচ্চিত্র মুক্তি পেতে শুরু করে, কিন্তু তিনি নির্বাক চলচ্চিত্র নির্মাণের সিদ্ধান্তে অটল থাকেন। এই ছবির দৃশ্যায়ন শুরু হয় ১৯২৮ সালের ডিসেম্বর মাসে এবং ১৯৩০ সালের সেপ্টেম্বর মাসে তা শেষ হয়। "সিটি লাইট্‌স" চলচ্চিত্রের জন্য চ্যাপলিন প্রথম চলচ্চিত্রের সুর করেন এবং আর্থার জনস্টনের সাথে ছয় সপ্তাহ সময় ধরে তা রচনা করেন। অন্ধ ফুলওয়ালীর জন্য রচিত প্রধান শীর্ষ গান, "লা ভায়োলেতেরা", স্প্যানিশ সুরকার হোসে পাদিয়ার সুর থেকে নেওয়া। চ্যাপলিন পাদিয়াকে ক্রেডিট না দেওয়ার কারণে তার করা একটি মামলায় হেরে যান।
"সিটি লাইট্‌স" ছবিটি ১৯৩১ সালের ৩০ জানুয়ারি মুক্তির পর প্রায় ৫ মিলিয়ন মার্কিন ডলার আয় করে বাণিজ্যিকভাবে সফল হয় এবং ইতিবাচক সমালোচনা লাভ করে। বর্তমান সময়ে অনেক সমালোচক মনে করেন এটি শুধু চ্যাপলিনের অভিনয় জীবনের সর্বোচ্চ অর্জনই নয়, বরং সর্বকালের সেরা চলচ্চিত্রের একটি। ১৯৯১ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনা করে ছবিটিকে মার্কিন যুক্তরাষ্ট্রের ন্যাশনাল ফিল্ম রেজিস্ট্রিতে সংরক্ষণের জন্য নির্বাচন করে। ২০০৭ সালে আমেরিকান ফিল্ম ইনস্টিটিউটের করার সর্বকালের সেরা মার্কিন চলচ্চিত্রের তালিকায় ছবিটি ১১তম স্থান অধিকার করে। ১৯৪৯ সালে চলচ্চিত্র সমালোচক জেমস অ্যাজি এই ছবির শেষ দৃশ্যকে "সেলুলয়েডে করা সেরা একক অভিনয়" বলে উল্লেখ করেন।
চ্যাপলিনের পূর্ববর্তী চলচ্চিত্র "দ্য সার্কাস" ১৯২৮ সালে মুক্তি পায়। এটি ছিল নির্বাক চলচ্চিত্রের ইতিহাসের সর্বশেষ চলচ্চিত্র এবং এর পরপরই সবাক চলচ্চিত্রের যাত্রা পূর্ণ উদ্দ্যমে শুরু হয়। ইউনাইটেড আর্টিস্টসের মালিক হিসেবে তিনি নিজেই প্রযোজক ও পরিবেশক হওয়ায় তিনি "সিটি লাইট্‌স" ছবিটিকেও নির্বাক চলচ্চিত্র হিসেবে নির্মাণের সিদ্ধান্ত নেন। প্রযুক্তিগতভাবে চলচ্চিত্রটি কয়েকটি বিষয়ের মিশ্রণ, যেমন এর সঙ্গীতে সামঞ্জস্যপূর্ণ গান, শব্দের ইফেক্ট এবং সবাক চলচ্চিত্রের মত কিছু স্পষ্ট শব্দও রয়েছে। সংলাপগুলোও পর্দায় উপস্থাপন করা হয়। চ্যাপলিন প্রথমে উদ্ভাবক ইউজিন অগাস্টিন লস্টের সাথে ১৯১৮ সালে সবাক চলচ্চিত্র নির্মাণের ব্যাপারে আলোচনা করেন। চ্যাপলিন "কথ্য" বিষয়টিকে উড়িয়ে দেন এবং একজন প্রতিবেদককে বলেন যে তিনি "কথ্য চলচ্চিত্রকে তিন বছর সময় দিবেন"। তিনি তার লিটল ট্রাম্প চরিত্রকে কীভাবে সবাক চলচ্চিত্রের সাথে খাপ খাওয়াবেন সেই ব্যাপারে সচেতন ছিলেন।
১৯২৮ সালের প্রথম দিকে চ্যাপলিন হ্যারি কারের সাথে এই ছবির গল্প রচনা শুরু করেন। "দ্য সার্কাস" এর সাফল্যের পর চ্যাপলিন এই গল্পের প্রাথমিক ধারণা গ্রহণ করেন, যেখানে সার্কাসের একজন সং অন্ধ হয়ে যান এবং যাকে তার যুবতী মেয়ের কাছ থেকে এই দুর্বলতা লুকানোর জন্য ভান করতে হবে। এই চরিত্রটি অন্ধ তরুণী চরিত্রের অনুপ্রেরণা। এই চলচ্চিত্রের প্রথম যে দৃশ্যের কথা চ্যাপলিনের মাথায় আসে তা হল সদ্য আরোগ্য অন্ধ তরুণীটি প্রথমবারের মত লিটল ট্রাম্পকে দেখবে। সবগুলো দৃশ্যের অনেক বিস্তারিত বর্ণনা লেখা হয় এবং চ্যাপলিন মনে করেন এটি পুরো চলচ্চিত্রের প্রাণ।
সিদাদ দি দেউস (চলচ্চিত্র)
সিদাদ দি দেউস (পর্তুগিজ ভাষায়: "Cidade de Deus"; ইংরেজি নাম: City of God) অস্কার মনোনীত ব্রাজিলীয় চলচ্চিত্র। পরিচালনায ফারনান্দো মেইরেলেস এবং কাটিয়া লান্ড। ২০০২-এ মুক্তি পায় ব্রাজিলে, আন্তর্জাতিকভাবে ২০০৩-এ। ১৯৯৭ সালে প্রকাশিত পাউলো লিন্‌স-এর উপন্যাস "সিদাদ দি দেউস" অবলম্বনে চিত্রনাট্য লিখেন ব্রাউলিও মানতোভানি। সিনেমার ট্যাগলাইন হল, "Fight and you'll never survive... Run and you'll never escape."
চলচ্চিত্রটি এ পর্যন্ত বহু আন্তর্জাতিক ও জাতীয় পুরস্কার অর্জন করেছে। সেরা চিত্রনাট্য, সেরা চিত্রগ্রহণ, সেরা সম্পাদনা, সেরা পরিচালক- এ চার ক্যাটাগরিতে ২০০৪ সালে একাডেমি পুরস্কার মনোনয়ন পায়।
এ ছবির অধিকাংশ অভিনেতাই আগে কখনও অভিনয় করেননি। পরিচালক সিদাদ দি দেউস বস্তির অধিবাসী বেশ কয়েকজনকে দিয়ে অভিনয় করিয়েছেন।
বিখ্যাত মার্কিন চলচ্চিত্র সমালোচক রজার ইবার্ট এই ছবিকে মার্টিন স্কোরসেজি পরিচালিত গুডফেলাস ছবির সাথে তুলনা করেছেন এবং তিনি মনে করেন এটি সে ধরণের তুলনার যোগ্য। তার মতে এই ছবি সৃজনশীল অনেক কিছু করতে পেরেছে।
সমালোচনা সংগ্রাহক রটেন টম্যাটোস-এ রেটিং ৯২% অর্থাৎ শতকরা ৯২ জন সমালোচকই প্রশংসা করেছেন। এম্পায়ার ম্যাগাজিন ২০০৩ সালের সেরা সিনেমা হিসেবে স্বীকৃতি দিয়েছ। আর টাইম ম্যাগাজিন একে সর্বকালের সেরা ১০০ ছবির তালিকায় স্থান দিয়েছে।
ল্য ক্রিম দ্য মঁসিয়ে লঁজ
ল্য ক্রিম দ্য মঁসিয়ে লঁজ (ফরাসি: Le Crime de Monsieur Lange) হল জঁ রনোয়ার পরিচালিত ১৯৩৬ সালের ফরাসি চলচ্চিত্র। এটি একটি প্রকাশনা সংঘ নিয়ে নির্মিত, যেখানে সমাজতান্ত্রিক ফ্রান্সের চিত্র তুলে ধরা হয়েছে।
দ্য ক্রাউড
দ্য ক্রাউড () একটি মার্কিন নির্বাক চলচ্চিত্র। কিং ভিডর এটি পরিচালনা করেন। ছবিটি ১৯২৮ সালে প্রেক্ষাগৃহে মুক্তি পায়।
প্রভাবশালী ছবিটি প্রচুর প্রশংসা পায় এবং Unique and Artistic Production ক্যাটেগরিতে অস্কার পুরস্কারের জন্য মনোনয়ন পায়।
কাহিনীর নায়ক নিউ ইয়র্ক শহরের এক উচ্চাভিলাষী কিন্তু উচ্ছৃঙ্খল অফিস কর্মচারী জন সিম্‌স (অভিনয়ে জেমস মারি) যে ম্যারি নামের এক তরুণীকে (অভিনয়ে এলেয়ানর বোর্ডম্যান) বিয়ে করে। তারা সংসার শুরু করে ও বৈবাহিক জীবনের টানাপোড়েন, আর্থিক ক্ষতি, ও অন্যান্য ট্রাজেডি সামলাতে হিমশিম খায়। আর সবকিছুর পটভূমিতে থাকে বড় শহর নিউ ইয়র্কের নামহীন, দয়ামায়াহীন মানুষের দঙ্গল।
ডেকালোগ
ডেকালোগ () পোলীয় চলচ্চিত্র সিরিজ যা মূলত টেলিভিশন মিনিসিরিজ হিসেবে নির্মাণ করা হয়েছিল। ছবিটি পরিচালনা করেছেন বিখ্যাত পোলীয় পরিচালক ক্রিস্তফ কিয়েশ্‌লফ্‌স্কি। প্রতিটি ১ ঘণ্টা করে মোট ১০টি ছবির সমন্বয়ে ডেকালোগ গঠিত হয়েছে। প্রতিটি খণ্ড "টেন কমান্ডমেন্ট্‌স"-এর একটি কমান্ডমেন্টকে নির্দেশ করে। কমেন্ডমেন্টটির অর্থ উদ্ধার করার জন্যই খণ্ডটির কাহিনী আবর্তিত হয়। এই ছবিগুলোতে কমান্ডমেন্টের কাহিনীকে আধুনিক পোল্যান্ডের পটভূমিতে তুলে ধরা হয়েছে।
কমলা (দ্ব্যর্থতা নিরসন)
কমলা বলতে বোঝানো হতে পারে -
ডক্টর স্ট্রেঞ্জলাভ
ড. স্ট্রেঞ্জলাভ অর: হাউ আই লার্নড টু স্টপ ওরিয়িং অ্যান্ড লাভ দ্য বম (ইংরেজি ভাষা: Dr. Strangelove or: How I Learned to Stop Worrying and Love the Bomb) মার্কিন-সোভিয়েত স্নায়ু যুদ্ধের ওপর নির্মিত স্ট্যানলি কুবরিক পরিচালিত একটি চলচ্চিত্র, যা ১৯৬৪ সালে মুক্তি পায়। চলচ্চিত্র সমালোচক রজার ইবার্টের মতে এটি বিংশ শতাব্দীর সেরা রাজনৈতিক বিদ্রুপাত্মক চলচ্চিত্র।
টোকিও সাবওয়ে
বিশ্বের সবচাইতে দ্রুত পরিবহন ব্যবস্থার মধ্যে টোকিও সাবওয়ে অন্যতম। যে পথে প্রায় ৮০ লক্ষ লোক প্রতিদিন যাতায়াত করে।
মস্কো মেট্রো
মস্কো মেট্রো () রাশিয়ার রাজধানী মস্কোর প্রায় সমগ্র এলাকা জুড়ে বিস্তৃত পাতাল ট্রেন ব্যবস্থা। এটি বিশ্বের ব্যস্ততম মেট্রো। ১৯৩৫ সালে এটি চালু হয়। এর স্টেশনগুলির কারুকাজময় নকশা বিখ্যাত। স্টেশনগুলিতে সমাজতান্ত্রিক বাস্তবদাবাদী অনেক শিল্পকর্ম টাঙানো আছে। , এই মেট্রো ব্যবস্থাতে ২০৬টি বিরতিস্থল বা স্টেশন আছে এবং এর রেলপথের মোট দৈর্ঘ্য ।
সিউল সাবওয়ে
দক্ষিণ কোরিয়া রাষ্ট্রের রাজধানী সিউলের পাতাল ট্রেন।
এমিল জোলা
এমিল জোলা () (জন্ম: এপ্রিল ২, ১৮৪০, প্যারিস, ফ্রান্স - মৃত্যু: সেপ্টেম্বর ২৯, ১৯০২ প্যারিস, ফ্রান্স) পিতা ইতালীয় এবং মাতা ছিলেন ফরাসি। ঊনবিংশী শতাব্দীর একজন ফরাসি ঔপন্যাসিক। বিশ্বের "ঔপন্যাসিকদের ঔপন্যাসিক" হিসেবে খ্যাত ছিলেন তিনি। ১৮৭১ থেকে ১৮৯৩ খ্রিস্টাব্দ পর্যন্ত তাঁর প্রসিদ্ধ উপন্যাসমালা 'লে রুঁগ-মাকার' (Les Rougon-Macquart) ২০ খণ্ডে প্রকাশিত হয়। এগুলির মধ্যে কয়লাখনির শ্রমিকদের নিয়ে লিখিত 'ঝে য়ারমিনাল' তাঁর শ্রেষ্ঠ সাহিত্যকীর্তি রূপে স্বীকৃত। প্রকৃতিবাদী চিন্তাধারার অত্যন্ত জোরালো প্রবক্তা ছিলেন তিনি। ফ্রান্সের রাজনৈতিক উদারনৈতিকতার জন্য সবসময় কাজ করেছেন এমিল জোলা। "দ্য আর্থ" (বাংলায় অনুদিত গ্রন্থ মাটি) বা "দ্য জার্মিনাল" (বাংলায় অনুদিত গ্রন্থ অঙ্কুর) এর মতো উপন্যাস সহ আরো অনেক কালজয়ী উপন্যাসের রচয়িতা ছিলেন এমিল জোলা। জীবনের শুরুতে তিনি ফরাসি শুল্ক বিভাগের একজন করণিক ছিলেন।
তিব্বত
তিব্বত (তিব্বতি ভাষায়: བོད་, আ-ধ্ব-ব: [pʰø̀ʔ] "ফ্যো’") বা শিচাং (চৈনিক: 西藏 "শিৎসাং") গণচীনের একটি স্বশাসিত অঞ্চল। মধ্য এশিয়ায় অবস্থিত এ অঞ্চলটি তিব্বতীয় জনগোষ্ঠীর আবাসস্থল। তিব্বতীয় মালভূমির গড় উচ্চতা ১৬,০০০ ফুট; যার কারণে এই অঞ্চলকে পৃথিবীর ছাদও বলা হয়।
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
তিব্বতের অধিকাংশ মানুষ বৌদ্ধধর্মাবলম্বী। তিব্বতি জনগোষ্ঠী মহাযান মতে তিব্বতি বৌদ্ধধর্ম চর্চা করে থাকে।
উদয় শঙ্কর
উদয় শঙ্কর ()(জন্ম ৮ ডিসেম্বর ১৯০০-মৃত্যু ২৬ সেপ্টেম্বর ১৯৭৭)। একজন ভারতীয় নৃত্যশিল্পী, নৃত্য পরিকল্পক, অভিনেতা।তিনি ভারতীয় নৃত্যশৈলী, ভারতীয় জাতীয় নৃত্যের ইউরোপীয় থিয়েটারস সমন্বয় পদ্ধতি গ্রহণের জন্য সুপরিচিত। ভারতীয় শাস্ত্রীয় এবং উপজাতীয় নৃত্যের উপাদানগুলির সাথে সমন্বয় করেন, যা তিনি পরবর্তী কালে ভারত,ইউরোপ এবং মার্কিন যুক্তরাষ্ট্র ১৯২০ থেকে ১৯৩০ সালে জনপ্রিয় করান।। তিনি ভারতে আধুনিক নৃত্যের একজন অগ্রগামী ছিলেন।
উদয় শঙ্কর একটি বাঙালি পরিবারে উদয়পুর রাজস্থানে জন্ম হয়। তার পুরো নাম উদয় শঙ্কর চৌধুরী। তাঁর বাবা পন্ডিত শ্যাম শঙ্কর ছিলেন বাংলাদেশের যশোর জেলার অধিবাসী। পন্ডিত শ্যাম শঙ্কর যখন ঝালাওয়ারের মহারাজার ব্যক্তিগত সচিব হিসেবে কাজ করছিলেন তখন উদয় শঙ্করের জন্ম হয়। উদয়ের শৈশব বেশিরভাগই তার মা এবং ভাইবোনদের সাথে নুসরাতপুরে তার মায়ের বাড়িতে কাটিয়েছিলেন।তার পিতার কাজ তাকে নিয়মিতভাবে শহরে স্থানান্তর করতে বাধ্য করেছিল। ফলস্বরূপ, উসরকে নসরতপুর, গাজীপুর, বারাণসী ও ঝালওয়ার মত বিভিন্ন স্কুলে পরিবর্তন করা হতো। যদিও উদয়কে অল্প বয়সে নাচতে দেখা যায় না, তবে গাজীপুরে তাঁর বিদ্যালয়ে সংগীত ও ফটোগ্রাফির মত অন্যান্য শিল্পীগুলির সাথে তাঁর সম্পর্ক। তার পিতা, পন্ডিত শ্যাম শঙ্কর ছিলেন শিল্পবোদ্ধা প্রাজ্ঞজন।তাঁর কাছে নৃত্যকলা ছিল একাধারে শিল্প এবং পুজা ও উপাসনা। উদয় সহজাতভাবে চিত্রকলা ও নৃত্যকলার প্রতি অতন্ত্য অণুরক্ত ছিলেন। ১৯১৮ সালে উদয়কে মুম্বাইয়ের জে জে স্কুল অব আর্টস এবং পরে গান্ধর্ব মহাবিদ্যালয়ে প্রশিক্ষণের জন্য পাঠনো হয়। এর পর তিনি উচ্চতর প্রশিক্ষণের জন্য লন্ডনের রয়েল কলেজ অব আর্টস্ এ যান। এখানে তিনি প্রাচ্য ও পাশ্চাত্যের চিত্রকলা ও নৃত্যকলার বিষয়ে তাত্ত্বিক ও ব্যবহারিক জ্ঞান অর্জন করেন। রয়েল কলেজ অব আর্টস্ এর বৃত্তি নিয়ে উদয় চিত্রকলা বিষয়ে উচ্চতর অধ্যয়নের জন্য রোমে যান।
উদয়শঙ্কর তার নাচের সঙ্গী অমলার সঙ্গে বিবাহ করেন। ১৯৪২ সালে তাঁর প্রথম সন্তান, আনন্দ শঙ্কর জন্মগ্রহণ করে এবং ১৯৫৫ সালে, তাঁর কন্যা মমতা শংকর জন্মগ্রহণ করে।তিনি তার পুত্র,আনন্দ শঙ্কর খুব অল্প বয়সে গান গাওয়ার আরম্ভ করেছিলেন এবং একজন সঙ্গীতজ্ঞ এবং সুরকার হন। অন্যদিকে, তার কন্যা,মমতা শঙ্কর নৃত্য শেখেন এবং একটি বিখ্যাত অভিনেত্রী হয়ে ওঠেন। ১৯৪৮ সালে উদয় লিখেছিলেন, 'কল্পনা',তারই দ্বারা নির্মিত এবং পরিচালিত, ভারতের প্রথম চলচ্চিত্র মূলত শাস্ত্রীয় নৃত্যশিল্পী প্রধান চরিত্রে। তার স্ত্রী প্রধান চরিত্রটি করেন। যদিও চলচ্চিত্রটি বক্স অফিসে ভাল না করলেও, এটি পরে অনেক সমালোচক ও চলচ্চিত্র প্রেমীদের দ্বারা স্বীকৃত এবং প্রশংসিত হয়, যা ২০০৯ সালে ডিজিটাল পুনঃস্থাপন করা হয়।আকর্ষণীয়ভাবে, এই চলচ্চিত্রটিও পদ্মিনির পর্দা অভিব্যক্তিটি চিহ্নিত করে, পরে দক্ষিণ ভারতে তিনি সবচেয়ে বিখ্যাত অভিনেত্রী হন।
১৯৮৩ সালে, উদয়ের ছোট ভাই ও কিংবদন্তী সিতার পন্ডিত রবি শংকর নতুন দিল্লিতে একটি বড় উৎসব পালন করেন যা চার দিন ধরে চলে। অনুষ্ঠানটি "উদয়-ইয়উথ উৎসব" নামে পরিচিত এবং অনেক বিখ্যাত নৃত্যশিল্পী ও সঙ্গীতশিল্পীকে আকর্ষণ করে। উৎসবে উদয়শঙ্করের ছাত্ররা অংশগ্রহণ করেন এবং অর্কেস্ট্রার সঙ্গীত প্রদর্শনী হয়, যা গঠিত করেন কিংবদন্তি সিতার পন্ডিত রবি শংকর নিজে।
অ্যালগরিদম
অ্যালগরিদম শব্দটি এসেছে মুসলিম গণিতবিদ ‘মুসা আল খারিজমী’-এর নাম থেকে। এর সংজ্ঞায় বলা যায় ‘ধাপে ধাপে সমস্যা সমাধানের পদ্ধতি বিশেষ,’ অর্থাৎ একটি সমস্যাকে কয়েকটি ধাপে ভেঙ্গে প্রত্যেকটি ধাপ পরপর সমাধান করে সমগ্র সমস্যা সমাধান করা। কাজেই সুনির্দিষ্ট কোনো সমস্যা সমাধানের জন্য সসীম সংখ্যক অনুক্রমিক নির্দেশের সেটকে অ্যালগরিদম বলা হয়। অ্যালগরিদম হচ্ছে কোনো একটি কাজ সম্পন্ন করার জন্য কতক গুলি সুনির্দিষ্ট ও ধারাবাহিক ধাপের সমষ্টি, যেখানে ধাপ সংখ্যা অবশ্যই সীমিত হবে। কম্পিউটার,মানুষ , রোবট ইত্যাদি অ্যালগোরিদের ধাপগুলো ধারাবাহিকভাবে অনুসরণ করে একটি নির্দিষ্ট কাজ সম্পাদন করতে পারে। 
কম্পিউটার বিজ্ঞানে বিভিন্ন সমস্যা সমাধানের জন্য সঠিক অ্যালগোরিদম অত্যন্ত গুরুত্বপূর্ণ। একটি অ্যালগোরিদমকে "সঠিক" বলা হয় যদি প্রতিটি ইনপুটের জন্য অ্যালগোরিদমটি সঠিক আউটপুট প্রদর্শন করে। তবে পুরোপুরি নির্ভুল নয় এমন অ্যালগোরিদমও গুরুত্বপূর্ণ হতে পারে যদি ভুলের মাত্রা নিয়ন্ত্রণের মধ্যে রাখা যায়।
একটি অ্যালগোরিদমকে যেকোনো ভাষায় বর্ণনা করা যেতে পারে,সে ভাষাটি হতে পারে বাংলা,ইংরেজির মত মানুষের মৌখিক ভাষা,অথবা সি++,জাভার মত প্রোগ্রামিং ভাষা এমনকি হার্ডওয়্যার ডিজাইনের মাধ্যমেও। তবে যে ভাষাতেও লেখা হোক সমস্যা সমাধানের প্রতিটি ধাপের বর্ণনা অ্যালগোরিদমে থাকতে হবে।
অ্যালগরিদম রচনার জন্য ৪টি উপযুক্ত শর্ত রয়েছে। এগুলো হল:
যাদুকর
সাধারণত যাদুকর বা যাদুকরদেরকে দেখা যায় কল্পকাহিনীতে। আধুনিক কল্পকাহিনীতে একজন যাদুকর কোন অলৌকিক উপায়ে তার যাদুকরী ক্ষমতার অধিকারী হন । কখনো কখনো উত্তরাধিকার সূত্রে একটি বিশেষ ক্ষমতা হিসেবে যাদুকরী ক্ষমতা লাভ করেন। এটি একটি অলৌকিক ক্ষমতা, মঞ্চে দেখানো হাত সাফাই বা ঐন্দ্রজালিক কার্যকলাপ থেকে এটি ভিন্ন। সর্বাধুনিক যাদুকরদের মধ্যে সম্ভবত হ্যারি পটার এবং গ্যানডালফ সবচেয়ে পরিচিত।
বুক অব মরমন
বুক অব মরমন হচ্ছে বিখ্যাত "লেটার ডে সেইন্ট মুভমেন্ট" এর একটি পবিত্র গ্রন্থ। এই পবিত্র গ্রন্থটির নামকরণ করা হয়েছে একজন সুবিখ্যাত ঐতিহাসিক (মতান্তরে ধর্মপ্রচারক) মরমন এর নামানুসারে, যিনি এই গ্রন্থানুসারে এর সিংহভাগ রচনা করেছেন। এই পবিত্র গ্রন্থটি ১৮৩০ সালের মার্চ মাসে নিউ ইয়র্ক থেকে প্রকাশিত হয়। প্রকাশক ছিলেন জোসেফ স্মিথ, জুনিয়র যিনি মরমন মুভমেন্টের প্রতিষ্ঠাতাও ছিলেন।
শ্রীনগর উপজেলা
শ্রীনগর বাংলাদেশের মুন্সিগঞ্জ জেলার অন্তর্গত একটি উপজেলা।
উত্তরে ঢাকার নবাবগঞ্জ উপজেলা এবং সিরাজদীখান উপজেলা, পূর্বে সিরাজদীখান উপজেলা, পশ্চিমে পদ্মা নদী, ঢাকা জেলার দোহার উপজেলা, দক্ষিণে পদ্মা নদী এবং লৌহজং উপজেলা।
শ্রীনগর উপজেলা প্রতিষ্ঠার তারিখ ১২ আগস্ট ১৯৮৩। উপজেলার আয়তন ২০২ বর্গ কি: মি:। ইউনিয়নের সংখ্যা ১৪টি । গ্রাম : ১৪৭টি, মৌজা ১০২টি, ওয়ার্ড/গ্রাম সরকার ১২৬টি ।
শ্রীনগররের প্রাচীন নাম রায়েসবর। নবাব মীর কাসিম কর্তৃক নিযুক্ত বাংলা বিহার উড়িশ্যার গভর্নর লালা কীর্তিনারায়ণ বসু রায়েসবরের শ্রীবৃদ্ধি করে এর নামকরণ করেন শ্রীনগর। তিনি শ্রীনগর তথা বিক্রমপুরে একটি মনোরম প্রাসাদ নির্মাণ করেন যা বর্তমানে শ্রীনগর পাইলট স্কুল ভবন হিসেবে পরিচিত।
শ্রীনগররের সাংষ্কৃতিক অঙ্গন প্রাচীন কাল হতেই সরগরম। এখানে যাত্রা, থিয়েটর,পালাগান, জারিগান, সারিগাণ,প্রাচীন কাল হতেই প্রচলিত। উপমহাদেশ খ্যাত শ্রীনগরের রথযাত্রার উৎসবে দেশের বিভিন্ন অঞ্চল থেকে জনসমাবেশ ঘটত। নিপুণ কারুকার্য খচিত কাঠ ও টিনের মনোরম ঘরবাড়ি এবং আসবাবপত্র তৈরি এ অঞ্চলের প্রধান ঐতিহ্য। কাঠের কারুকার্যময় পানসি নৌকা, মাটির তৈরি নানা রকম খেলনা, পুতুল,হাড়ি-পাতিল প্রভৃতির জন্য এ অঞ্চল বিখ্যাত। শ্রীনগর তাঁতশিল্প দেশের অন্যতম ঐতিহ্য।এছাড়া শ্রীনগরে তৈরি তামা কাসার জিনিসপত্র বিখ্যাত।
বেশিরভাগ প্রবাসী মানুষদের হতে আয়। এছাড়া ব্যবসা, কৃষিও রয়েছে।
সিরাজদীখান উপজেলা
সিরাজদীখান বাংলাদেশের মুন্সিগঞ্জ জেলার অন্তর্গত একটি উপজেলা।
এই উপজেলার উত্তরে - কেরানীগঞ্জ উপজেলা ও ফতুল্লা উপজেলা, দক্ষিণে - শ্রীনগর উপজেলা ও লৌহজং উপজেলা, পশ্চিমে-ঢাকা জেলার নবাবগঞ্জ উপজেলা, পূর্বে- টঙ্গীবাড়ী উপজেলা ও মুন্সিগঞ্জ সদর উপজেলা।
লৌহজং উপজেলা
লৌহজং বাংলাদেশের মুন্সিগঞ্জ জেলার অন্তর্গত একটি উপজেলা।
লৌহজং এর অবস্থান ২৩.৪৬৬৭ডিগ্রী উত্তর ৯০.৩৪১ডিগ্রী পূর্ব। লৌহজং এর আয়তন ১৩০.১২বর্গকিঃমিঃ এবং এখানে প্রায় ২৬৫৭০টি পরিবারের বাস রয়েছে। উত্তরে সিরাজদীখান উপজেলা, পূর্বে টঙ্গীবাড়ী উপজেলা, পশ্চিমে শ্রীনগর উপজেলা, দক্ষিণে পদ্মা নদী।
লৌহজং এর প্রশাসনিক এলাকা ১৩০.১২ বর্গ কিলোমিটার/ ৫০.২৪ বর্গ মাইল জুড়ে বিস্তৃত।
নামকরণঃ
লৌহজং এর দিঘলী বাজারে একসময় কলকাতা হতে নৌপথে লৌহসামগ্রী আমদানি হতো। এখানে লৌহজাত সামগ্রীর ব্যবসা এতই প্রসার লাভ করেছিল যে, এই অঞ্চল ‘লোহালক্কড় ব্যবসা জংশনে’ পরিণত হয়েছিল বলে জানা যায়। লৌহ ও জংশন শব্দ দু’টির সংযোগে লৌহজং শব্দটির উৎপত্তি বলে অধিকাংশের ধারনা।
উপজেলা সৃষ্টির তারিখঃ
১৯৮২ সালে ১২ ই ডিসেম্বর লৌহজংকে উন্নীত থানা হিসেবে ঘোষণা দেয়া হয় এবং ১৯৮৩ সালে উপজেলায় রূপান্তরিত হয়।
এ উপজেলার বর্তমান জনসংখ্যা ১,৬৭,৭৪৩+ জন। এর মধ্যে পুরুষঃ ৮২,৫০২+ জন এবং নারীঃ ৮৫,২৪১+ জন।
এ উপাজেলার বর্তমান শিক্ষার হার ৫৫%+
লৌহজং উপজেলার অর্থনীতি মূলত কৃষি ভিত্তিক। তবে অনেক মানুষ প্রবাসে থাকেন। আবার ব্যবসায় জড়িত মানুষ ও অনেক।
টঙ্গীবাড়ী উপজেলা
টঙ্গীবাড়ি বাংলাদেশের মুন্সিগঞ্জ জেলার অন্তর্গত একটি উপজেলা।
এই উপজেলার উত্তরে নারায়নগঞ্জ জেলার ফতুল্লা উপজেলা, পূর্বে মুন্সিগঞ্জ সদর উপজেলা, দক্ষিণে পদ্মা নদী এবং শরীয়তপুর জেলার নড়িয়া উপজেলা এবং পশ্চিমে লোহজং , সিরাজদীখান উপজেলা।
এই উপজেলার ইউনিয়নগুলো হল -
মুন্সিগঞ্জ সদর উপজেলা
মুন্সিগঞ্জ সদর বাংলাদেশের মুন্সিগঞ্জ জেলার অন্তর্গত একটি উপজেলা।
এই উপজেলার উত্তরে ধলেশ্বরী নদী, শীতলক্ষা নদী ও নারায়ণগঞ্জ জেলা, দক্ষিণে পদ্মা নদী ও শরীয়তপুর জেলা, পশ্চিমে টঙ্গীবাড়ী উপজেলা, পূর্বে মেঘনা নদী ও গজারিয়া উপজেলা।
গজারিয়া উপজেলা
গজারিয়া উপজেলা বাংলাদেশের মুন্সিগঞ্জ জেলার একটি প্রশাসনিক এলাকা। এটি একটি সুপ্রাচীন জনপদ।
গজারিয়া উপজেলার উত্তর-পশ্চিমে নারায়নগঞ্জের সোনারগাঁ উপজেলা, দক্ষিণে কুমিল্লার দাউদকান্দি উপজেলা ও পুর্বে মেঘনা উপজেলা এবং দক্ষিণ পশ্চিমে চাঁদপুরের মতলব উপজেলা।
১৯৫৪ সালে গজারিয়া থানা প্রতিষ্ঠিত হয়ে ১৯৮৩ সালে এটি উপজেলায় রুপান্তরিত হয়। এই উপজেলায় মোট ৮টি ইউনিয়ন, ১১৪টি মৌজা এবং ১২০টি গ্রাম রয়েছে।
মুক্তিযুদ্ধকালীন সময় ১৯৭১ সালের ৯ মে পাকবাহিনী স্থানীয় রাজাকারদের সহায়তায় গজারিয়া উপজেলার বিভিন্ন স্থানে হামলা চালিয়ে প্রায় ৬০ জন নিরীহ ব্যক্তিকে হত্যা করে। ১৪ মে মুক্তিযোদ্ধারা বোমা বিস্ফোরণের সাহায্যে ভাটেরচর ব্রীজ ধ্বংস করে ঢাকা-চট্টগ্রাম মহাসড়কের যোগাযোগ বিচ্ছিন্ন করে দেয়। ২২ মে পাকবাহিনী বাউশিয়া গ্রামের অধিকাংশ বাড়িঘরে অগ্নিসংযোগ করে। ৩ ডিসেম্বর মুক্তিযোদ্ধাদের ভাটেরচর বেইলি ব্রিজ ধ্বংস করার সময় পাকবাহিনীর আক্রমণে ৯জন মুক্তিযোদ্ধা শহীদ হন। ৮ ডিসেম্বর পাকবাহিনী ভবেরচরে ১০জন কিশোরকে হত্যা করে এবং ৯ ডিসেম্বর পাকবাহিনীর সঙ্গে মুক্তিযোদ্ধাদের লড়াইয়ে ১জন মুক্তিযোদ্ধা শহীদ হন। ১৪ ডিসেম্বর মিত্রবাহিনীর বিমান হামলায় পাকবাহিনীর ২টি গানবোট ডুবে যায় এবং এই দিনে গজারিয়া উপজেলা শত্রুমুক্ত হয়। মুক্তিযুদ্ধের স্মৃতিচিহ্ন গণকবর ১(ভবেরচর)
২০১১ সালের আদমশুমারী অনুসারে এখানকার লোকসংখ্যা ১,৩৮,১০৮ জন; যার মধ্যে পুরুষ ৬৯,৬৯৮ জন এবং মহিলা ৬৮,৪১০ জন। এখানে মোট মুসলমান ১,৩৩,৪৫৩ জন, হিন্দু ৪,৬৩১ জন এবং অন্যান্য ৩০ জন।
শিক্ষা প্রতিষ্ঠানঃ
১.আল্লামা ইসহাক ফরীদী রহঃ,
২.ডাঃ আবদুল গাফফার খান ( সাবেক গজারিয়া জনকল্যাণ সমিতি সভাপতি)
৩.অালহাজ্ব অাব্দুল হাই (সাবেক মন্ত্রী ও ৫ বারের সংসদ সদস্য)
৪.অালহাজ্ব কলিমউল্লাহ (জেলা জাতীয় পার্টির সাবেক সভাপতি,গজারিয়া উপজেলার সাবেক চেয়ারম্যান, দানবীর)
৫.মেজর জসীমউদ্দিন (অব:) (সাবেক গজারিয়া উপজেলা চেয়ারম্যান)।
নরওয়ে
নরওয়ে (নরওয়েজীয় Norge "নোর্গা" বা Noreg "নোরেগ্‌") ইউরোপ মহাদেশের একটি রাজতান্ত্রিক রাষ্ট্র, যার সরকারি নাম "নরওয়ে রাজ্য" (নরওয়েজীয় Kongeriket Norge "কুঙেরিকেৎ নোর্গা" বা Kongeriket Noreg "কুঙেরিকেৎ নোরেগ্‌")। এর রাজধানী শহরের নাম অসলো (নরওয়েজীয় Oslo "উষ্‌লু")। এখানে সাংবিধানিকভাবে রাজতন্ত্র প্রচলিত।
নরওয়ের পূর্বে সুইডেন, দক্ষিণে ফিনল্যান্ড ও পশ্চিমে রাশিয়া অবস্থিত। নরওয়ের উত্তর আটলান্টিক মহাসাগর ও ব্যারেন্টস সাগরের জলসীমা আছে।
নরওয়ের আয়তন ৩,৮৫,২৫২ বর্গ কিলোমিটার। ২০১৮ সালে জনসংখ্যা প্রায় ৫’৩৫ মিলিয়ন, যার ৫০’৫০ % পুরুষ। নরওয়ে ইউরোপের দ্বিতীয় জনবহুল রাষ্ট্র। প্রতি বর্গ কিলোমিটারে জনসংখ্যা ১৬’৫৩ জন। তবে ১৬৬৫ সালে জনসংখ্যা ছিল মাত্র ৪ লক্ষ ৪০ হাজার।
নরওয়ে উত্তর ইউরোপের স্ক্যান্ডিনেভিয়ার পশ্চিম অংশে অবস্থিত। নরওয়ে সুইডেন সঙ্গে 1,619 কিলোমিটার (1,006 মাইল), ফিনল্যান্ড সঙ্গে 727 কিলোমিটার (452 মাইল), এবং পূর্ব রাশিয়া সঙ্গে 196 কিলোমিটার (122 মাইল) সীমানা আছে। নরওয়ের উত্তর, পশ্চিম ও দক্ষিণ দিকে ব্যারেন্টস সাগর, নরওয়েজিয়ান সাগর, উত্তর সাগর, এবং Skagerrak অবস্থিত।
নরওয়ে ১৯টি রাজ্য (কাউন্টি) নিয়ে গঠিত একটি যুক্তরাষ্ট্রীয় রাজতান্ত্রিক রাষ্ট্র। নরওয়ের রাজ্যগুলো হল, টেলেমার্ক
সবচেয়ে বেশি তেল ও গ্যাসের খনি রয়েছে নরওয়েতে। জনপ্রতি গড় বাৎসরিক আয় ৬২৬,২০০ নরওয়েজিয় ক্রোনার। বেকারত্বের হার জনসংখ্যার ৩’৯% (অর্থাৎ ১ লক্ষ ৮ হাজার জন। মুদ্রাস্ফীতির হার বার্ষিক ৩%।
নরওয়ে পৃথিবীর ১১৯তম জনবহুল দেশ। ২০১৮ সালে জনসংখ্যা প্রায় ৫’৩৫ মিলিয়ন, যার ৫০’৫০ % পুরুষ। অভিবাসী জনগোষ্ঠীর আকার মাত্র ২১৩৪৯ জন। নরওয়ে ইউরোপের দ্বিতীয় জনবহুল রাষ্ট্র। প্রতি বর্গ কিলোমিটারে জনসংখ্যা ১৬’৫৩ জন। তবে ১৬৬৫ সালে জনসংখ্যা ছিল মাত্র ৪ লক্ষ ৪০ হাজার।
মাল্টা
মাল্টা (মালতি ভাষায়: Malta "মাল্‌তা") একটি প্রজাতান্ত্রিক রাষ্ট্র। এর রাজধানীর নাম ভাল্লেত্তা।
মল্টার ভাষা ও ইংরেজি ভূমধ্যসাগরীয় দ্বীপরাষ্ট্র মাল্টার সরকারি ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।
ব্যারন
ব্যারন এক ধরণের সম্মান সূচক উপাধি। প্রকৃত পক্ষে ব্রিটেন এ এই উপাধির প্রথম প্রচলন হয়। সেখানে ব্যারন বলতে বুঝাতো রাজার কাছ থেকে যিনি সরাসরি কোন জমির মালিকানা পান। তবে ব্রিটেনের সব অভিজাত লোক ই ব্যারন ছিলেন না। ইউরোপের রেনেসাঁ পূর্ববর্তি সময়কালে ব্যারন উপাধি টি অত্যন্ত গুরুত্ব বহন করতো। 
সাধারণ ভাবে ব্যারন দের সামাজিক মর্যাদা সব ব্যারনের ক্ষেত্রে এক নয়। কারো কারো ক্ষেত্রে এটি একটি বড় উপাধি আবার কারো ক্ষেত্রে খুব ই নগণ্য। ইংল্যান্ড ছাড়াও জার্মানি,ফ্রান্স, ইতালি,স্পেন,স্কটল্যান্ড,আয়ারল্যান্ড এবং পর্তুগাল এ ব্যারন উপাধির প্রচলন ছিল এবং এখনো সামান্য পরিমাণে আছে।
উপাধি নিয়ে যত কথা,ইউরোপিয়ান উপাধি সমূহের বর্ণনা
কুলাউড়া উপজেলা
কুলাউড়া উপজেলা বাংলাদেশের মৌলভীবাজার জেলার একটি প্রশাসনিক এলাকা। ১৯৮২ সালে কুলাউড়া উপজেলায় উন্নীত হয়। বর্তমানে এটি একটি পৌরসভা।
কুলাউড়া উপজেলার অবস্থান ২৪.৫১৬৭ ডিগ্রী উত্তর অক্ষাংশ থেকে ৯২.০৩৩৩ ডিগ্রী পূর্ব দ্রাঘিমাংশ পর্যন্ত। আয়তন ৬৭৯.২৫ বর্গ কিলোমিটার (২৬২ বর্গ মাইল)। কুলাউড়ার উত্তরে বড়লেখা, জুড়ি ও ফেঞ্চুগঞ্জ উপজেলা, পশ্চিমে রাজনগর ও কমলগঞ্জ উপজেলা, দক্ষিণে ভারতের ত্রিপুরা, পূর্বে ভারতের ত্রিপুরা ও আসাম রয়েছে।
২০০১ খ্রিস্টাব্দের আদমশুমারি অনুযায়ী উপজেলা শহর ৪টি মৌজা, ৯টি ওয়ার্ড এবং ২৬টি মহল্লার সমন্বয়ে গঠিত। ১৯৬০ খ্রিস্টাব্দে কুলাউড়াকে ১৭টি ইউনিয়নে আলাদা করা হয়:
শাহা হেলিম উদ্দিন কোরেশী নামক গ্রন্থ থেকে জানা যায় মোঘল সুবাদার এর কাছ থেকে দেওয়ানী পাওয়ার পর মনসুর গ্রামের প্রখ্যাত দেওয়ান মামন্দ মনসুরের পিতামহ মামন্দ মনোহরের ভ্রাতা মামন্তদ কুলাঅর কুমার থাকাবস্থায় মৃত্যু বরণ করেন। তাঁর মৃত্যুর পর মামন্দ মনোহর ভ্রাতার স্মৃতি রক্ষার্থে নিজ জমিদারির পূর্বাংশে একটি বাজার প্রতিষ্ঠা করে নাম রাখেন কুলঅরার বাজার’’। কালক্রমে “কুলঅরার বাজার থেকে কুলাউড়া” নামকরণ করা হয়েছে।
বাংলাদেশের সবচেয়ে বড় হাওর হাকালুকির বেশিরভাগ অংশ কুলাউড়ার অধীনে। এছাড়াও লংলিয়া, গোয়ালজোর ইত্যাদি উল্লেখযোগ্য হাওর। মনু সবচেয়ে বড় ও প্রধান নদী। হাওর আর নদী ছাড়া এই অঞ্চলের বেশিরভাগ স্থানই সমতল। তাছাড়া উপজেলার ভারতীয় সীমান্তবর্তী এলাকা জুড়ে পাহাড়ি বন বিস্তৃত যা কুলাউড়া পাহাড় নামে পরিচিত। পাহাড়ী জনপদ রয়েছে যার বৈচিত্রতা পরিলক্ষিত হয়।
২০০১ খ্রিস্টাব্দের আদমশুমারী অনুযায়ী উপজেলার জনসংখ্যা ৩,৩৯,৬৭৩ জন (২০১১-তে তা হয় ৩,৬০,১৮৫ জন)। তন্মধ্যে ২০০১-এ পুরুষ ৫১.০৯ শতাংশ, এবং নারী ৪৯.৯১ শতাংশ। এলাকার জনসংখ্যার সিংহভাগ মুসলমান (৭৪.২১ শতাংশ); এছাড়াও রয়েছেন হিন্দু (২৪.৫৮ শতাংশ), খ্রিস্টান (১.১২ শতাংশ) ধর্মাবলম্বী। অন্যান্য ধর্মাবলম্বী রয়েছেন ০.০৯ শতাংশ। আদিবাসীদের মধ্যে অন্যতম খাসিয়া, মণিপুরী এবং অন্যান্য আদিবাসী সম্প্রদায়, এদের সংখ্যা ৬,১৯৪ জন।
উপজেলায় শিক্ষার হার ৫১.০৮ শতাংশ।
নদী ও হাওরগুলো মৎস্যের প্রধান উৎস। এছাড়া হাওরগুলোতে বিভিন্ন মৌসুমে প্রচুর বোরো, আউশ, আমন, শাইল ধান উৎপাদিত হয়। এছাড়া কুলাউড়া, চা শিল্পের জন্য বিখ্যাত। মৌলভীবাজার জেলায় চা বাগানের সংখ্যা অনুপাতে শ্রীমঙ্গল উপজেলার পরে কুলাউড়ার অবস্থান। কুলাউড়ায় রাবার, কমলা, আনারস, আম, কাঁঠাল এবং বাঁশ উৎপাদিত হয়।
মূলত কৃষি নির্ভর। এছাড়া বিভিন্ন পেশাজীবি সম্প্রদায় রয়েছে। এই উপজেলার অর্থকরি ফসলের মধ্যে চা অন্যতম। এছাড়া রাবারেরও উৎপাদন হয়।
★ আবেদ চৌধুরী — জিন বিজ্ঞানী
★ আব্দুল মজিদ – সম্পাদক দ্যা ডন পত্রিকা (পাকিস্তান)
★ আবুল হাসান রাজু – ক্রিকেটার বাংলাদেশ জাতীয় দল।
★ আলী আমজাদ খান — বিখ্যাত জমিদার ( আলী আমজাদের ঘড়ি তার পৃষ্ঠপোষকতায় তৈরি)
★ আব্দুল মতিন – ভাষা সৈনিক ১৯৫২।
★ আজম জে চৌধুরী -- বিশিষ্ট শিল্পপতি, ম্যানেইজিং ডিরেক্টর অব বাংলাদেশ প্রাইম ব্যাংক।
★ সুলতান মোহাম্মদ মনসুর আহমদ -- সাবেক ডাকসু ভিপি, সাবেক সভাপতি বাংলাদেশ ছাত্রলীগ, বর্তমান এম.পি (মৌলভীবাজার-০২ আসন)
★শফিউল আলম চৌধুরী নাদেল -- পরিচালক, বাংলাদেশ ক্রিকেট বোর্ড।
★ তানজিল আহমেদ চৌধুরী – পরিচালক, বাংলাদেশ ক্রিকেট বোর্ড।
★ নবাব আলী আব্বাস খাঁন -- সাবেক এম.পি. (মৌলভীবাজার-০২)
★ এমএম শাহীন, প্রেসিডিয়াম সদস্য, বিকল্পধারা বাংলাদেশ ও সাবেক এমপি।
সড়ক পথে মৌলভীবাজার এবং ওপর দিক থেকে বড়লেখা হয়ে রাজধানী শহর ঢাকাসহ দেশের বিভিন্ন স্থানের সাথে যোগাযোগ রয়েছে। এছাড়া রয়েছে রেল যোগাযোগ। কুলাউড়া রেল জংশন একটি প্রাচীনতম রেল জংশ।
রাজনগর উপজেলা
রাজনগর উপজেলা বাংলাদেশের মৌলভীবাজার জেলার একটি প্রশাসনিক এলাকা। 
রাজনগর উপজেলা একটি বৃহত্তর ভূখণ্ড এটিকে সংসদীয় আসনে পুণরায় রুপয়ান্তর করা এই এলাকার মানুষের প্রাণের দাবী। রাজনগর সদর ইউনিয়ন হলো রাজনগর উপজেলার প্রাণকেন্দ্র।
আয়তনঃ ৩৪৯.৬৩ বর্গ কিঃ মিঃ। উত্তরে সিলেট জেলার বালাগঞ্জ উপজেলা ও ফেঞ্চুগঞ্জ উপজেলা; পূর্বে মৌলভীবাজার জেলার কুলাউড়া উপজেলা; দক্ষিণে মৌলভীবাজার সদর উপজেলা ও কমলগঞ্জ উপজেলা; পশ্চিমে মৌলভীবাজার সদর উপজেলা।
এই উপজেলার ইউনিয়ন সমূহঃ -
প্রাচীন যুগে রাজনগর এলাকাটি কামরূপ রাজ্যের অন্তর্ভুক্ত ছিলো, এবং মধ্যযুগে মোঘল সাম্রাজ্যের অন্তর্ভুক্ত ছিলো।মোট জনসংখ্যা ২,৩২,৬৬৬জন। পুরুষ ১,১৩,১৪৮জন, মহিলা ১,১৯,৫১৭ জন।
রাজনগরে শিক্ষার হার ২৭.২%। নারী শিক্ষার হার ২২.৬%। কলেজ ২, মাধ্যমিক বিদ্যালয় ১৩, প্রাথমিক বিদ্যালয় ১৪২, স্যাটেলাইট স্কুল ১৫, মাদ্রাসা ১৮। উল্লেখযোগ্য শিক্ষা প্রতিষ্ঠান: রাজনগর ডিগ্রি কলেজ (১৯৭৩), খলাগাঁও করিমপুর উচ্চ বিদ্যালয় (১৯৩৬), মৌলানা মুফাজ্জল হোসেন মহিলা কলেজ (১৯৯৪), রাজনগর পোর্টিয়াস উচ্চবিদ্যালয় (১৮৯৩), একাসন্তোষ সরকারি প্রাথমিক বিদ্যালয় (১৮৮০)।
"জনগোষ্ঠীর আয়ের প্রধান উৎস" কৃষি ৫১.৬১%, অকৃষি শ্রমিক ১৪.০৭%, ব্যবসা ৮.১৬%, পরিবহণ ও যোগাযোগ ১.৫৫%, চাকরি ৩.৫৫%, নির্মাণ ১.২৩%, ধর্মীয় সেবা ০.৩৪%, রেন্ট অ্যান্ড রেমিটেন্স ৫.৪৭% এবং অন্যান্য ১৪.০২%।
"কৃষিভূমির মালিকানা" ভূমিমালিক ৪৫.৬২%, ভূমিহীন ৫৪.৩৮%। শহরে ৪৪.০৪% এবং গ্রামে ৪৫.৭২% পরিবারের কৃষিজমি রয়েছে।
"প্রধান কৃষি ফসল" ধান, চা, আলু, সরিষা, আদা, হলুদ, পান, শাকসবজি।
"বিলুপ্ত বা বিলুপ্তপ্রায় ফসলাদি" তিল, মিষ্টি আলু, অড়হর।
"প্রধান ফল-ফলাদি" আম, কাঁঠাল, আনারস, জাম, কলা, পেঁপে।
"মৎস্য, গবাদিপশু ও হাঁস-মুরগির খামার" মৎস্য ১১, গবাদিপশু ২৫, হাঁস-মুরগি ৩২।১. রাজনগর বার্তা- পাক্ষিক (ডি নং : ০৯৪/০৯, বর্তমানে ডি. বাতিল) 
২. রাজনগরের ডাক (অনিয়মিত)
৩. সাপ্তাহিক রাজনগর
৪. শৈশব (ত্রৈমাসিক)
৫. জাগরণ (ত্রৈমাসিক)
৬. নবযাত্রা (মাসিক)
৭. রাজনগরের খবর (মাসিক)